సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఆర్బీఐ తొలి మ‌హిళా సీఎఫ్‌వోగా బాల‌కృష్ణ‌న్
ఇదివ‌ర‌కూ నేషనల్ సెక్యూరిటీస్ డిపాజిటరీ లిమిటెడ్ (ఎన్ ఎస్ డి ఎల్) ఎగ్జిక్యూటివ్ సుధా బాలకృష్ణన్ రిజర్వు బ్యాంకు ఆఫ్ ఇండియా (ఆర్బీఐ) మొట్టమొదటి చీఫ్ ఫైనాన్షియల్ ఆఫీసర్గా నియమితులయ్యారు
Samayam Telugu | Updated:
May 29, 2018, 11:56AM IST
భారతీయ రిజర్వ్‌ బ్యాంక్‌ (ఆర్‌బీఐ) తొలి చీఫ్‌ ఫైనాన్షియల్‌ ఆఫీసర్‌(సీఎఫ్‌వో) సుధ బాలకృష్ణన్‌ నియమితులయ్యారు. ఆమె ఈ పదవిలో మూడు సంవత్సరాల పాటు కొనసాగనున్నారు. కేంద్ర బ్యాంకులో అత్యంత కీలకమైన సీఎఫ్‌వో పదవికి 'నేషనల్‌ సెక్యూరిటీస్‌ డిపాజిటరీ లిమిటెడ్‌' (ఎన్‌ఎస్‌డీఎల్‌) మాజీ అధికారి సుధా బాలకృష్ణన్‌ ఎంపిక చేయడం విశేషం.
అకౌంటింగ్‌ విధానాలు, నిబంధనలకు లోబడే కేంద్ర బ్యాంకుల బ్యాలెన్స్‌ షీట్స్‌ నిర్వహణలను చూసుకొనే ఇన్‌చార్జీగా సుధా బాలకృష్ణన్‌ వ్యవహరించనున్నారు. ముఖ్యంగా బ్యాంక్‌ అకౌంటింగ్‌ విధానాన్ని రూపొందించడం, అంతర్గత ఖాతాలను నిర్వహణ, ఆర్థిక ఫలితాల గురించి నివేదించటం, వివిధ ఖాతాల ద్వారా, బ్యాలెన్స్‌ షీట్స్‌ , లాభ, నష్టాల ఖాతాల పరిశీలన లాంటి కీలక బాధ్యతలను ఆర్‌బీఐ తరఫున బాలకృష్ణన్‌ నిర్వహించనున్నారు. రాబడి వసూళ్లు లాంటి ప్రభుత్వ లావాదేవీలతోపాటు విదేశాలలోనూ అత్యున్నత బ్యాంకు పెట్టుబడులను కూడా పర్యవేక్షించే బాధ్యత కూడా బాలకృష్ణన్‌ నిర్వహించాల్సి ఉంటుంది. గతంలో ఆర్‌బీఐ గవర్నర్‌గా రఘురామ్‌ రాజన్‌ ఉన్న సమయంలో చీఫ్‌ ఆపరేటింగ్‌ ఆఫీసర్‌ (పీవోవో) పదవిని ఏర్పాటు చేయాలని ప్రతిపాదించినా ఇప్పటికి గాను సర్కారు స్పందన కనిపించలేదు